Title: Листа функционалних израза
Course: [Q26-03] Operatoren-Serbisch > Section: ​

Преглед функционалних израза

📄 Упутство

Преглед функционалних израза и њихово једноставно објашњења за ученике и ученице.

Дефиниција функционалних израза:

Функционални изрази су изрази који прецизно одређују одговор који се тражи на испитима. Функционални изрази захтевају да се изврши тражена језичка радња и да се текст прецизно усмери према задацима.

Функционални изрази | званична дефиниција | дефиниција прилагођена ученицима | пример
назвати, нaвести | Набројати, прикупити и изнети информације или аспекте у вези са неком чињеницом / одређеном темом. | Наброј ствари, чињенице, особе и слично о којима се тражи информација. | Наведи три врсте воћа. Познајем врсте воћа: јабуку, крушку и банану.
описивање | Тврдње изложити јасно и организовано сопственим речима | Дај што више информација о неком предмету, особи и сл. Изрази се својим речима. | Опиши јабуку. Jaбука је црвена, округла и расте на дрвету. Укусна је и сочна.
формулисање, представљање, састављање | Организовано представити неку тврдњу, контекст или проблем. | Напиши тражене информације тако да читаоцу буде лако да прати твоје мисли. | Прикажи како се развија јабука. Прво инсекти опрашују цветове на дрвету. Затим се цветови мењају се развијају мале јабуке. У лето или јесен јабуке су потпуно развијене. Тада су јабуке зреле и могу се  брати.
поређење | Супротстави проблеме или тврдње или их повежи  према већ задатим или самостално изабраним аспектима како би утврдио и приказао заједничке карактеристике, сличности или разлике. | Јасно укажи на заједничке особине, сличности и разлике између више предмета, особа итд. | Упореди јабуку са трешњом. Обе су врсте воћа и расту на дрвету. Имају сличан облик. Јабука је много већа од трешње.
бјашњавање, појашњавање | Представити тврдње на разумљив и логичан начин (користећи се другим и додатним информацијама и примерима). | Објасни неки појам, користећи додатне информације или примере. | Објасни којој врсти воћа припада јабука. Јабука је семенкасто воће јер унутра има језгро са семенкама. То језгро има пет делова, а у сваком делу могу бити по две семенке. У семенкасто воће убрајамо и крушку, али  банану не.
образлагање | Поткрепити тврдњу или тезу разумљивим аргументима и доказати утемељеним примерима. | Докажи неку чињеницу, одлуку или мишљење помоћу чињеница и/или примера. | Образложи зашто су јабуке здраве. Јабуке су здраве, зато што имају много витамина а мало калорија.
(критичко) заузимање/изношење став а | Изнеси сопствено мишљење о некој тврдњи, питању или тези и поткрепи га утемељеним  аргументима и примерима. | Напиши сопствено мишљење о некој теми и наведи примере. | Изнеси своје мишљење о томе да ли би требало користити пестициде у узгоју воћа. По мом мишљењу, употреба пестицида у узгоју воћа требало би критички посматрати и смањити је. За то постоје различити разлози, пре свега негативан утицај на животну средину и људско здравље.  Пестициди могу продрети у екосистем и изазвати озбиљне последице по природу. Коришћењем пестицида угрожава се биодиверзитет, што дугорочно може довести до еколошких проблема. Осим тога,…
расправљање Анализирати нешто/расправљати о нечему | Развити аргументацију у вези с неким проблемом или тврдњом, како би се дошло до образложеног и разумљивог закључка. | Запиши све што ти падне на памет у вези са темом и на основу својих мисли формирај свој став. | Анализирај коришћење пестицида при узгоју воћа. Одлука да се смањи употреба пестицида при узгоју воћа заснива се на различитим размишљањима. Пестициди штите од штеточина и повећавају принос, али такође могу да угрозе животну средину и здравље. Поред тога, њихова честа употреба доводи до тога да штеточине постану отпорније. Зато је важно користити и друге методе, као што су природни непријатељи штеточина, како би се обезбедила одржива пољопривреда.
дискусија / дебата | Аргументовано се позабавити различитим ставовима и доћи до утемељеног закључка. | Сакупи аргументе „за“ и „против“ о некој теми и на основу њих донеси одлуку. | Дискутуј о томе колико је употреба пестицида у узгоју воћа оправдана. Употреба пестицида у узгоју воћа контроверзна је тема о којој се доста расправља. С једне стране пестициди се користе да би се род заштитио од штеточина и повећао принос. То је веома важно за обезбеђивање довољних количина хране. С друге стране, пестициди носе са собом значајне ризике. Могу дугорочно да оштете природу и да угрозе здравље потрошача. Још један недостатак је што штеточине могу постати отпорније, што доводи до тога да се пестициди морају  користити још више. Укратко, потенцијални ризици употребе пестицида већи су од потенцијалне користи.
вредновање, процењивање | Процени и примерима поткрепи неку тврдњу или проблем. | Коментариши неку чињеницу или неко мишљење, тако што ћеш написати зашто је то по твом мишљењу, добро или лоше. | Проценити тврдњу: „Пестициди су најбоље средство за сузбијање штеточина.“ Ја се не слажем са овом тврдњом. По моме мишљењу, коришћење биолошких метода за сузбијање штеточина је боље од употребе пестицида у узгоју воћа. Ове методе, као што је подстицање природних непријатеља штеточина, су eкoлошки боље за животну средину и мање штетне по здравље људи и природу, чак и ако то значи,  да би род био мањи и да би цене биле више. Међутим, важније је очувати биолошку разноврсност и дугорочно обезбедити одрживу пољопривреду.

🔗 Link

Преглед